കൂടുതല് ഉയരങ്ങള് കീഴടക്കാന് സാധിക്കട്ടെ മേജര് ധ്യാന്ചന്ദ് ഖേല്രത്ന പുരസ്കാരം ലഭിച്ച ശ്രീജേഷിനെ അഭിനന്ദിച്ച് മുഖ്യമന്ത്രി തിരുവനന്തപുരം: മേജര് ധ്യാന്ചന്ദ് ഖേല്രത്ന പുരസ്കാരം ലഭിച്ച ഹോക്കി താരം ശ്രീജേഷിന് ആശംസകള് നേര്ന്ന് മുഖ്യമന്ത്രി പിണറായി വിജയന്. ഇനിയും കൂടുതല് ഉയരങ്ങള് കീഴടക്കാന് കഴിയട്ടെയെന്ന് അദ്ദേഹം ആശംസിച്ചു. ഖേല്രത്ന പുരസ്കാരം ലഭിക്കുന്ന മൂന്നാമത്തെ മലയാളിയാണ് ശ്രീജേഷ്. ഫേസ്ബുക്ക് കുറിപ്പിലൂടെയാണ് അദ്ദേഹത്തിന്റെ ആശംസ. പോസ്റ്റ് ഇങ്ങനെ, രാജ്യത്തെ പരമോന്നത കായിക ബഹുമതിയായ മേജര് ധ്യാന്ചന്ദ് ഖേല്രത്ന പുരസ്കാരം ലഭിച്ച ഇന്ത്യയുടെ മലയാളി ഹോക്കി താരം ഒളിമ്ബ്യന് പി ആര് ശ്രീജേഷിന് അഭിനന്ദനങ്ങള്. ഖേല്രത്ന അവര്ഡ് നേടുന്ന മൂന്നാമത്തെ മലയാളിയാണ് ശ്രീജേഷ്. ഇനിയും കൂടുതല് ഉയരങ്ങള് കീഴടക്കാന് ശ്രീജേഷിനു കഴിയട്ടെ എന്ന് ആശംസിക്കുന്നു. ശ്രീജേഷ് ഉള്പ്പെടെ 12 പേര്ക്കാണ് ഈ വര്ഷത്തെ ഖേല്രത്ന പുരസ്കാരം ലഭിച്ചത്. ഈ മാസം 13ന് ഡല്ഹിയില്വെച്ച് പുരസ്കാരം സമ്മാനിക്കും. ധ്യാന്ചന്ദിന്റെ പേരിലുള്ള അവാര്ഡ് ലഭിച്ചതില് അഭിമാനമുണ്ടെന്നായിരുന്നു പുരസ്കാര ലബ്ധിയോട് ശ്രീജേഷിന്റെ പ്രതികരണം. പുരസ്കാരം സഹതാരങ്ങള്ക്കും കുടുംബത്തിനും സമര്പ്പിക്കുന്നതായും അദ്ദേഹം പറഞ്ഞു. സ്വര്ണ്ണമെഡല് ജേതാവ് നീരജ് ചോപ്ര, ടോക്കിയോ ഒളിമ്ബിക്സ് താരങ്ങളായ രവികുമാര് ഗുസ്തി, ലാവ്ലിന ബോര്ഗോഹെയ്ന് ബോക്സിംഗ് എന്നിര്ക്കും ഖേല്രത്ന പുരസ്കാരം ലഭിച്ചു. പാരാലിമ്ബിക്സ് താരങ്ങളായ അവനി ലേഖര, സുമിത് ആന്റില്, പ്രമോദ് ഭഗത്, കൃഷ്ണ നഗര്, മനീഷ് നര്വാള്, വനിതാ ക്രിക്കറ്റ് താരം മിതാലി രാജ്, ഫുട്ബോള് താരം സുനില് ഛേത്രി, ഹോക്കി താരം മന്പ്രീത് സിംഗ് എന്നിവരും അവാര്ഡിന് അര്ഹരായി. Tags CM pinarayi vijayan P R Sreejesh Major Khel Ratna shortlink